|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 17.08.2022 |

|  |
| --- |
| 1. **Objekta nosaukums:** Bērnu dienas nometne “Fiziskās un mentālās veselības attīstības nometne” (turpmāk – Nometne, Objekts) |
| 1. **Objekta īpašnieks:** Nometnes organizētāja juridiskā persona: Biedrība ”Workout Generation”, reģistrācijas Nr. 40008283572, Ganību iela 41-7, Liepāja, LV-3401 |
| 1. **Objekta adrese:** Strazdu iela 16, Liepāja, LV-3405 |
| 1. **Novērtēšanu veica** 17.08.2022., Sabiedrības veselības departamenta Kurzemes kontroles nodaļas higiēnas ārste Svetlana Juņina |
| 1. **Novērtēšanā piedalījās:** Biedrības “Workout Generation” vadītājs Gvido Šalms |
| 1. **Konstatēts**   **6.1. Vispārīgās ziņas par objektu/ objekta raksturojums**  Atbilstoši saņemtai informācijai tika konstatēts, ka biedrības ”Workout Generation” telpās Strazdu ielā 16, Liepājā un ārpus telpām tiks organizēta slēgta tipa dienas nometne sociālā riska bērniem – “Fiziskās un mentālās veselības attīstības nometne”. Plānotais Nometnes darbības laiks no 22.08.2022. līdz 28.08.2022. Maksimālais dalībnieku skaits – 30 zēni vecumā no 7 līdz 18 gadiem. Nometnes aktivitāšu organizēšanai tiks izmantotas sporta zāles telpas Strazdu ielā 16, Liepājā un aktivitātēm ārpus telpām – publiskais brīvpieejas sporta laukums Strazdu ielā 16. Nometnes telpas – biedrības “Workout Generation” sporta zāles telpas, tās tika iekārtotas divstāvu ķieģeļu mūra ēkā, bijušā katlu mājas ēkā. Telpu plānojuma sastāvā iekārtota sporta zāle1.stāvā, platība ~70 m2, aprīkota ar vingrošanas ierīcēm, pie sporta zāles ir viena ģērbtuve, pie ģērbtuves ir tualete ar vienu klozetpodu un roku mazgātni un dušas telpa ar divām dušas ierīcēm. Starp dušas ierīcēm ierīkots ūdensnecaurlaidīgs un necaurspīdīgs aizkars. 2.stāvā ir pieejama vēl viena telpa sporta nodarbībām. Tualetē ir nodrošināts tualetes papīrs, šķidrās ziepes roku mazgāšanai un papīra dvieļi roku susināšanai. Nometnes darbības laikā tiks nodrošināti izmantošanai krēsli/vingrošanas paliktņi ar viegli dezinficējamo apdari. Novērtēšanas laikā visas Nometnes telpas un to iekārtas ir tīras un darba kārtībā. Nodrošināti mazgāšanas un dezinfekcijas līdzekļi pietiekošā daudzumā, tiek uzglabāti slēgtā vietā. Nometnē tiks nodrošināta iespēja epidemioloģiskās drošības pasākumu ievērošanai Covid-19 infekcijas izplatības ierobežošanai atbilstoši LR IZM VISC „Vadlīnijām piesardzības pasākumiem bērnu nometņu organizētājiem”. Nometnes norises laikā tiks paredzēta nometnes dalībnieku veselības skrininga veikšana; tiks nodrošināti roku dezinfekcijas līdzekļi; paredzēts veikt Nometnes telpu mitro uzkopšanu vismaz divas reizes dienā, tualetes telpu mitro uzkopšanu veikt vismaz reizi 3 stundās. Nometne ir nodrošināta ar pirmās palīdzības aptieciņu. Nometnes darbībai tiks piesaistīts veselības aprūpes speciālists.  **6.2. Iekštelpu virsmu apdare**  Telpu apdarei izmantoti mazgājami, dezinficējami, telpu funkcijai atbilstoši apdares materiāli. Grīdas segums: sporta zālēs un priekštelpā – gumijas grīdas segums sporta zālēm, sanmezglos un ģērbtuvē – flīzes. Telpās grīdas segums nav bojāts, nav slidens. Sienas – krāsotas; sanmezglos – ar flīžu apdari.  **6.3. Apgaismojums**  Telpās nodrošināts mākslīgais un dabīgais apgaismojums. Visās Nometnes telpās ir logi un luminiscences dienas gaismas lampas, visas lampas darbojas, apgaismojuma armatūra tīra. Mākslīgā apgaismojuma mērījumi netika veikti. Vizuāli vērtējot, mākslīgā apgaismojuma līmenis telpās ir pietiekams.  **6.4. Siltumapgāde**  Ierīkots gaisa kondicionieris – sildītājs.  **6.5. Gaisa apmaiņa**  Telpās nodrošināta iespēja veikt dabisko vēdināšanu caur atveramiem logiem. Tualetē un dušas telpā ierīkota mehāniskā vilkmes ventilācija.  **6.6. Ūdens apgāde**  Centralizēta.Ūdens piegādātājs (SIA “Liepājas ūdens”) veic dzeramā ūdens kārtējo monitoringu atbilstoši saskaņotajai programmai. Slāpju remdēšanai (dzeršanai) tiek lietots rūpnieciski fasēts dzeramais ūdens. Karstā ūdensapgāde nodrošināta no elektriskā boilera.  **6.7. Kanalizācijas sistēma** Centralizēta  **6.8. Teritorijas labiekārtošana**  Ēkai pieguļošāteritorija ir labiekārtota, uzkopta, nodrošināta sadzīves atkritumu apsaimniekošana. Publiskā brīvpieejas sporta laukuma teritorija ir uzkopta, sporta laukuma segums – smiltis. Sporta laukums aprīkots ar sporta vingrošanas konstrukcijām – dažādi vingrošanas stieņi, pievilkšanas stieņi, horizontālās un vertikālās zviedru sienas.  **6.9. Vides pieejamība** Nav nodrošināta  **6.10. Riska faktoru novērtēšana un cita informācija -------** |
| 1. **Slēdziens** Objekta telpas Strazdu iela 16, Liepāja atbilst higiēnas prasībām un tajās var uzsākt dienas nometnes “Fiziskās un mentālās veselības attīstības nometne” darbību laika posmā no 22.08.2022. līdz 28.08.2022., ievērojot bērnu nometņu organizēšanai un darbībai saistošo normatīvo aktu prasības, citā starpā Ministru kabineta 2021.gada 28.septembra noteikumu Nr.662 „Epidemioloģiskās drošības pasākumi Covid-19 infekcijas izplatības ierobežošanai” prasības un LR IZM Valsts izglītības satura centra 2022.gada 7.aprīlī aktualizētas „Vadlīnijas piesardzības pasākumiem bērnu nometņu organizētājiem”. |
| 1. **Rekomendējamie pasākumi ------------** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |

|  |
| --- |
| Svetlana Juņina, 63423795, 26481579 |
| svetlana.junina@vi.gov.lv |